በሀገራችን ታሪኩናባለታሪኮቹ የዘር ሀረግ የተወሳሰበ ቢሆንም ቀለል ባለ አቀራረብ በሀገራችን ቤተ እስራኤላውያን (የፈለሱ የሚባሉትን)የመጨረሻዎቹ መጪዎች እንጂ ጀማሪ እንዳልነበሩ በመጽሀፉ ተብራርቷል። በሙሴ ልጆች እንደጀመረ የተፃፈው ታሪካዊ የዘር ግንኙነት፣ በነገስታቱ ውህደት ጸንቶ በህዝብ ቅልቅል የዛሬ 3ሺህ አመት በፊት የተስፋፋው ግንኙነት እስከ አሁን ለመኖሩ እኔም ሆንኩ እርስዎ የቁም/ተንቀሳቃሽ ማስረጃ እንደምንሆን እምነቴ ነው።ሁላችንም የአዳምና ሄዋን ልጆች፣ ከኖህ አባትነት የማንወጣ ስንሆን እኔም በኖህ ሁለቱ ልጆች ሴምና ካም በኩል ትውልዴን ለመቁጠር ችያለሁ። በሁለቱም የዘር ሀረጎች መካከል ሲገናኙ የ9 ትውልድ ልዩነት የነበረ ሲሆን አመዘጋገቡ ወንድ ቅድሚያውን ይይዛል። በዚህም ከአዳም በኩሽ ልጅ መስመር በሆነው መልከፀዲቅ በኩል እኔ 144ኛ ትውልድ ስሆን፣ ከሴም በአብርሃም በኩል በወረደው ደግሞ135ኛ እንደሆንኩ ለማረጋገጥ ችያለሁ።
